
44 DR.30.6.2008 

 
Cuma sekarang ini, ada orang menolak Dasar Ekonomi Baru dengan berbagai-

bagai alasan.  Kita tidak hendak Dasar Ekonomi Baru ini sebab ia mewujudkan kroni, 
mengayakan orang-orang tertentu dan sebagainya.  Saya lihat, masalah penyelewengan 
ataupun kegagalan pelaksanaan Dasar Ekonomi Baru, tidak ada kena-mengena dengan 
matlamat pencapaian dalam Dasar Ekonomi Baru.  Pelaksanaan, kaedah, teknik, strategi 
boleh diubah jika berlaku kelemahan, tetapi matlamat penyusunan semula inilah yang mesti 
diberi keutamaan.   

Tuan Yang di-Pertua, maka sebab itu saya menggesa pihak kerajaan dalam 
tempoh yang terdekat, mengulangi gesaan saya ini supaya diadakan kongres, dahulunya 
dipanggil Kongres Bumiputera, sama ada Kongres Khas Bumiputera ataupun Kongres Khas 
Peribumi bagi membincangkan teras ketiga dalam Rancangan Pembangunan Malaysia 
Kesembilan dan seterusnya.   

Tuan Yang di-Pertua, selain daripada itu, hubung kait dengan ini sudah mula kita 
lihat bibit-bibit isu-isu perkauman ini.  Dua hari yang lalu Tuan Yang di-Pertua, saya terima 
satu SMS.  Saya terima dua dan saya tanya kawan-kawan yang lain, saya ada juga terima.  
Ini SMSnya berbunyi, “Enam puluh India belasah budak Melayu sampai mati di Pasar 
Borong Selayang, 26 Jun – Pak Darma”.  SMS ini berlegar dan ini juga amat berbahaya di 
mana Ketua Polis Negara selama ini memberi ingatan supaya berhati-hati dengan SMS ini.  
Baru-baru ini keluar SMS mengenai dengan mungkin pihak petrol pump memboikot minyak 
yang juga boleh menimbulkan huru-hara.  SMS ini juga dihantar beberapa hari yang lalu 
dan tidak sedikit orang yang terima SMS ini.   

Oleh itu, saya hendak minta Yang Berhormat Menteri Dalam Negeri membuat 
kenyataan ataupun penjelasan dalam Dewan Rakyat ini, apakah kes sebenarnya?  
Sebenarnya berlaku kes yang didakwa mengikut SMS ini dan kalau tidak benar, apakah 
pihak kerajaan akan membuat siasatan dan mengambil tindakan segera kepada mereka 
yang menghantar SMS yang boleh mencetuskan huru-hara ini?  Kalau benar, apakah 
sebab-sebabnya dan apakah tindakan yang diambil oleh kerajaan supaya ia dapat kita 
hilangkan salah tanggapan kononnya ini sudah berlaku pergaduhan di antara orang-orang 
Melayu dengan orang-orang India?  Ia cukup berbahaya.   

Tuan Yang di-Pertua, selain daripada itu Tuan Yang di-Pertua, saya hendak 
merujuk kepada projek-projek dalam Rancangan Pembangunan Malaysia Kesembilan, 
termasuklah projek-projek yang ditangguhkan.  Memang kita tahu bahawa dalam 
Rancangan Malaysia Kesembilan, midterm review ini, pihak kerajaan telah pun mengkaji 
semula beberapa projek.  Sebelum midterm review ini pun, ada projek-projek yang 
dibatalkan.  Kita mengakui hakikat Tuan Yang di-Pertua, bila harga petrol naik harga 
barang-barang naik, maka kita kena berhemah, kerajaan kena berhemah dalam 
mengendalikan kewangan negara.  Berhemah bererti supaya setiap sen yang dibelanjakan 
itu boleh dimanfaatkan kepada rakyat secara langsung.  Yang pentingnya mengisi perut 
rakyat.   

Dahulunya, bila perut rakyat penuh, maka yang pentingnya ialah pembangunan 
prasarana negara.  Perut kita sudah penuh, perut rakyat sudah penuh, maka kita hendak 
jalan raya yang elok, kita hendak pemandangan yang cantik.  Kita hendak kemudahan-
kemudahan lain, tetapi hari ini sudah terbalik.  Akibat daripada kenaikan harga petrol, rakyat 
sudah tidak memikirkan lagi soal perkara-perkara seumpama ini tetapi mereka memikirkan 
soal perut sekarang ini.   

Pendapatan per kapita RM3,000.00 tidak mencukupi.  Saya hendak berkongsi 
dalam Dewan yang mulia ini, satu kajian dibuat.  Contohnya Tuan Yang di-Pertua, setiap 
keluarga di Malaysia sekarang ini kita katakan RM3,000.00 average pendapatan per kapita.  
Kita lihat kenyataan yang dibuat oleh satu keluarga diberi kepada saya.  Dia datang ke 
rumah bagi kepada saya.  Sebab itu saya kena sebut Tuan Yang di-Pertua.  Dia datang ke 
rumah, saya ingatkan hendak minta apa?  “Tolong dia kata Yang Berhormat, sebut dalam 
Dewan Rakyat.  Dia bagi senarai di sini Tuan Yang di-Pertua” [Sambil menunjukkan kertas 
senarai berkaitan]   

Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat Pasir Mas, saya bertanggapan Yang Berhormat belum habislah itu. 



Cuma sekarang ini, ada orang menolak Dasar Ekonomi Baru dengan berbagai-. bagai alasan. Kita tidak hendak Dasar Ekonomi Baru ini sebab ia mewujudkan kroni, mengayakan orang-orang tertentu dan sebagainya. Saya lihat, masalah penyelewengan ataupun kegagalan pelaksanaan Dasar Ekonomi Baru, tidak ada kena-mengena dengan matlamat pencapaian dalam Dasar Ekonomi Baru. Pelaksanaan, kaedah, teknik, strategi boleh diubah jika berlaku kelemahan, tetapi matlamat penyusunan semula inilah yang mesti diberi keutamaan. Tuan Yang di-Pertua, maka sebab itu saya menggesa pihak kerajaan dalam tempoh yang terdekat, mengulangi gesaan saya ini supaya diadakan kongres, dahulunya dipanggil Kongres Bumiputera, sama ada Kongres Khas Bumiputera ataupun Kongres Khas Peribumi bagi membincangkan teras ketiga dalam Rancangan Pembangunan Malaysia Kesembilan dan seterusnya. Tuan Yang di-Pertua, selain daripada itu, hubung kait dengan ini sudah mula kita lihat bibit-bibit isu-isu perkauman ini. Dua hari yang lalu Tuan Yang di-Pertua, saya terima satu SMS. Saya terima dua dan saya tanya kawan-kawan yang lain, saya ada juga terima. Ini SMSnya berbunyi, "Enam puluh India belasah budak Melayu sampai mati di Pasar Borong Selayang, 26 Jun- Pak Darma". SMS ini berlegar dan ini juga amat berbahaya di mana Ketua Polis Negara selama ini memberi ingatan supaya berhati-hati dengan SMS ini. Baru-baru ini keluar SMS mengenai dengan mungkin pihak petrol pump memboikot minyak yang juga boleh menimbulkan huru-hara. SMS ini juga dihantar beberapa hari yang lalu dan tidak sedikit orang yang terima SMS ini. Oleh itu, saya hendak minta Yang Berhormat Menteri Dalam Negeri membuat kenyataan ataupun penjelasan dalam Dewan Rakyat ini, apakah kes sebenarnya? Sebenarnya berlaku kes yang didakwa mengikut SMS ini dan kalau tidak benar, apakah pihak kerajaan akan membuat siasatan dan mengambil tindakan segera kepada mereka yang menghantar SMS yang boleh mencetuskan huru-hara ini? Kalau benar, apakah sebab-sebabnya dan apakah tindakan yang diambil oleh kerajaan supaya ia dapat kita hilangkan salah tanggapan kononnya ini sudah berlaku pergaduhan di antara orang-orang Melayu dengan orang-orang India? Ia cukup berbahaya. Tuan Yang di-Pertua, selain daripada itu Tuan Yang di-Pertua, saya hendak merujuk kepada projek-projek dalam Rancangan Pembangunan Malaysia Kesembilan, termasuklah projek-projek yang ditangguhkan. Memang kita tahu bahawa dalam Rancangan Malaysia Kesembilan, midterm review ini, pihak kerajaan telah pun mengkaji semula beberapa projek. Sebelum midterm review ini pun, ada projek-projek yang dibatalkan. Kita mengakui hakikat Tuan Yang di-Pertua, bila harga petrol naik harga barang-barang naik, maka kita kena berhemah, kerajaan kena berhemah dalam mengendalikan kewangan negara. Berhemah bererti supaya setiap sen yang dibelanjakan itu boleh dimanfaatkan kepada rakyat secara langsung. Yang pentingnya mengisi perut rakyat. Dahulunya, bila perut rakyat penuh, maka yang pentingnya ialah pembangunan prasarana negara. Perut kita sudah penuh, perut rakyat sudah penuh, maka kita hendak jalan raya yang elok, kita hendak pemandangan yang cantik. Kita hendak kemudahan- kemudahan lain, tetapi hari ini sudah terbalik. Akibat daripada kenaikan harga petrol, rakyat sudah tidak memikirkan lagi soal perkara-perkara seumpama ini tetapi mereka memikirkan soal perut sekarang ini. Pendapatan per kapita RM3,000.00 tidak mencukupi. Saya hendak berkongsi dalam Dewan yang mulia ini, satu kajian dibuat. Contohnya Tuan Yang di-Pertua, setiap keluarga di Malaysia sekarang ini kita katakan RM3,000.00 average pendapatan per kapita. Kita lihat kenyataan yang dibuat oleh satu keluarga diberi kepada saya. Dia datang ke rumah bagi kepada saya. Sebab itu saya kena sebut Tuan Yang di-Pertua. Dia datang ke rumah, saya ingatkan hendak minta apa? "Tolong dia kata Yang Berhormat, sebut dalam Dewan Rakyat. Dia bagi senarai di sini Tuan Yang di-Pertua" [Sambil menunjukkan kertas senarai berkaitan]. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Pasir Mas, saya bertanggapan Yang Berhormat belum habislah itu.